CELEX: 62006TJ0332
Language: el
Date: 2009-03-25
Title: Απόφαση του Πρωτοδικείου (πρώτο τμήμα) της 25ης Μαρτίου  2009. # Alcoa Trasformazioni Srl κατά Επιτροπής των Ευρωπαϊκών Κοινοτήτων. # Κρατικές ενισχύσεις - Ηλεκτρική ενέργεια - Προτιμησιακή τιμολόγηση - Απόφαση περί κινήσεως της διαδικασίας του άρθρου 88, παράγραφος 2, ΕΚ - Παραδεκτό - Έννοια των κρατικών ενισχύσεων - Νέα ή υφιστάμενη ενίσχυση - Πλεονέκτημα - Αιτιολογία - Δικαιολογημένη εμπιστοσύνη - Ασφάλεια δικαίου. # Υπόθεση T-332/06.

Απόφαση του Πρωτοδικείου (πρώτο τμήμα) της 25ης Μαρτίου 2009 – Alcoa Trasformazioni κατά Επιτροπής
      (Υπόθεση T-332/06)
      «Κρατικές ενισχύσεις – Ηλεκτρική ενέργεια – Προνομιακή τιμολόγηση – Απόφαση περί κινήσεως της διαδικασίας του άρθρου 88, παράγραφος 2, ΕΚ – Παραδεκτό – Έννοια των κρατικών ενισχύσεων – Νέα ή υφιστάμενη ενίσχυση – Πλεονέκτημα – Αιτιολογία – Δικαιολογημένη εμπιστοσύνη – Ασφάλεια δικαίου»
      1.                     Προσφυγή ακυρώσεως – Πράξεις δεκτικές προσφυγής – Πράξεις που παράγουν έννομα αποτελέσματα – Απόφαση της Επιτροπής περί κινήσεως
            επίσημης διαδικασίας ελέγχου κρατικού μέτρου υπό εκτέλεση, με την οποία το μέτρο χαρακτηρίζεται προσωρινά ως νέα ενίσχυση
            (Άρθρα 87 § 1 ΕΚ, 88 §§ 2 και 3 ΕΚ και 230 ΕΚ) (βλ. σκέψεις 34-36)
      2.                     Ενισχύσεις χορηγούμενες από τα κράτη – Απόφαση της Επιτροπής περί κινήσεως επίσημης διαδικασίας ελέγχου κρατικού μέτρου –
            Προσωρινός χαρακτήρας των εκτιμήσεων της Επιτροπής (Άρθρο 88 § 2 ΕΚ· κανονισμός 659/1999 του Συμβουλίου, άρθρο 6) (βλ. σκέψεις
            59-60)
      3.                     Ενισχύσεις χορηγούμενες από τα κράτη – Απόφαση της Επιτροπής περί κινήσεως επίσημης διαδικασίας ελέγχου κρατικού μέτρου, με
            την οποία το μέτρο χαρακτηρίζεται προσωρινά ως νέα ενίσχυση – Υποχρέωση αιτιολογήσεως (Άρθρα 88 § 2 ΕΚ και 253 ΕΚ· κανονισμός
            659/1999 του Συμβουλίου, άρθρο 6) (βλ. σκέψεις 78-80)
      4.                     Κοινοτικό δίκαιο – Αρχές – Προστασία της δικαιολογημένης εμπιστοσύνης – Ασφάλεια δικαίου (βλ. σκέψεις 102-108)
      5.                     Ενισχύσεις χορηγούμενες από τα κράτη – Υφιστάμενες και νέες ενισχύσεις – Τροποποίηση μεταβάλλουσα επί της ουσίας μέτρο που
            δεν είχε αρχικά χαρακτηρισθεί ως ενίσχυση – Μέτρο που πρέπει να εξετασθεί στο πλαίσιο της διαδικασίας που έχει εφαρμογή στην
            περίπτωση νέων ενισχύσεων (Άρθρα 87 ΕΚ και 88 ΕΚ) (βλ. σκέψεις 128-129)
      Αντικείμενο
      
         
               Αίτημα ακυρώσεως της αποφάσεως 2006/C 214/03 της Επιτροπής, η οποία κοινοποιήθηκε στην Ιταλική Δημοκρατία με επιστολή της
                  19ης Ιουλίου 2006, περί κινήσεως της διαδικασίας του άρθρου 88, παράγραφος 2, ΕΚ, σχετικά με την κρατική ενίσχυση C 36/06
                  (πρώην NN 38/06) – Προνομιακή τιμολόγηση της ηλεκτρικής ενέργειας που παρέχεται σε ορισμένες ενεργοβόρες βιομηχανίες στην
                  Ιταλία, καθόσον η απόφαση αυτή αφορά τα τιμολόγια προμήθειας ηλεκτρικής ενέργειας τα οποία ισχύουν για τα δύο συγκροτήματα
                  παραγωγής πρωτογενούς αλουμινίου της Alcoa Trasformazioni
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Η Alcoa Trasformazioni φέρει τα έξοδά της, καθώς και τα έξοδα στα οποία υποβλήθηκε η Επιτροπή.